

**SLOVENSKÝ ZVÄZ CHOVATEĽOV**

Základná organizácia Martin Králičí hop

Vás srdečne pozýva na preteky v králičom hope v **Kežmarku**

**Dátum konania: 12.03.2022**

**Miesto podujatia: Telocvičňa SOŠ, Garbiarska 1, Kežmarok**

(telocvičňa sa nachádza na ulici Nižná brána 1008/6 (vedľa budovy polície, oproti čerpacej stanici Slovnaft).

**Zodpovedný usporiadateľ:** ZO SZCH Martin, Mgr. Lucia Bednarčíková, tel.č. 0902 738 237

**Rozhodcovia:** Jozef Komora, Tomáš Miženko

**Registrácia a veterinárna príjemka zvierat:** od 8:00 – 8:30 hod. Králiky, ktoré v stanovenom čase neprejdú veterinárnou príjemkou, nebudú pripustené na štart.

**Súťažné disciplíny:**

Rovinná dráha ( ľahká, stredná, ťažká, elitná trieda)

Parkúr ( ľahká, stredná, ťažká, elitná trieda)

Skok vysoký

Skok ďaleký

Akákoľvek trieda bude vyhlásená iba v prípade prihlásenia minimálne 3 súťažných dvojíc. V rovinnej dráhe a parkúre sa budú bežať dva behy, pričom sa do výsledku započíta lepší beh.

**Harmonogram pretekov:**

08:00 – 08:30 – veterinárna príjemka, registrácia pretekárov

08:30 – 12:30 – rovinná dráha

12:30 – 13:30 – skok vysoký

13:30 – 14:00 – obedná prestávka


14:00 – 16:30 –parkúr

16:30 – 17:30 – skok ďaleký

18:00 – 19:00 – vyhodnotenie, vyhlásenie výsledkov

Uvedené časy sú orientačné a môžu sa meniť v závislosti od počtu štartujúcich pretekárov a typu pretekov. Usporiadateľ si preto vyhradzuje právo prispôsobiť tomuto program.

**Podmienky:** Časový limit a maximálny čas behov rovinnej dráhy a parkúru stanoví rozhodca pred pretekmi. Počiatočná výška pri skoku vysokom je 50cm a pri skoku ďalekom je 60 cm.



**SLOVENSKÝ ZVÄZ CHOVATEĽOV**

Základná organizácia Martin Králičí hop

**Povrch dráhy**: koberec

**Ceny:** Ocenení budú pretekári, ktorí sa umiestnia na prvých troch miestach v jednotlivých disciplínach a v každej triede.

**Štartovné:** Prvý štart: 3**,00** € (platí pre každého králika)

Každý ďalší štart: **2,00** €

**Štartovné sa platí pri registrácii.**

**Veterinárne podmienky:** Na preteky môžu nastúpiť len králiky s platným očkovacím preukazom, prípadne veterinárnym osvedčením. Z dokladov musí byť zrejmé a potvrdené, že králik je zdravý a bol očkovaný proti králičiemu moru a myxomatóze (obvykle preočkovanie býva každých 6 mesiacov). Králikom, pri ktorých vznikne podozrenie na chorobu, alebo iné nedostatky súvisiace s nesprávnou starostlivosťou o králika, nebude umožnené štartovať na pretekoch. Štartovať nesmú ani gravidné a dojčiace samice.

**Ustajnenie králikov:** Bude vo vlastných prepravkách/ klietkach s nepriepustným dnom, s čistou podstielkou, senom a vodou pre králika.

**Uzávierka prihlášok:** do **27.02.2022**, alebo do naplnenia maximálneho počtu štartov v danej disciplíne, o čom bude pretekár upovedomený (max. 150 štartov).

**Vyplnené prihlášky zasielajte elektronicky na adresu: hacajova@centrum.sk**

Všetci súťažiaci **sú povinní** riadiť sa na pretekoch platným Súťažným poriadkom SZCH, ktorý je k dispozícii na: http://szch.sk/sutazny-poriadok-kralicieho-hopu-szch/ Súhlas s jeho dodržiavaním súťažiaci potvrdzuje svojím podpisom v Prihláške na preteky!

**Povinné prezúvky alebo športová obuv bez čiernej podrážky pre všetkých súťažiacich a doprovod :)**